**ZAPISNIK O OPRAVLJENEM INŠPEKCIJSKEM**

**NADZORU**

*Univerzitetni klinični center Ljubljana*

*GINEKOLOŠKA KLINIKA*

Inšpektorica višja svetnica:

**mag. Saša Bole**

Ljubljana, julij 2020

**V S E B I N A**

[I. Razlog inšpekcijskega nadzora 3](#_Toc43374002)

[II. Ugotovitve inšpektorice 3](#_Toc43374003)

[*1. Normativna ureditev* 4](#_Toc43374004)

[*2. Ureditev v UKC Ljubljana* 4](#_Toc43374005)

[*3. Javna uslužbenka █* 5](#_Toc43374006)

[3.1 *Nadzor nad izplačevanjem dela preko polnega delovnega časa* 5](#_Toc43374007)

[*4. Ugotovitve inšpektorice* 7](#_Toc43374008)

[IV. Odrejeni ukrepi inšpektorice 7](#_Toc43374009)

Številka: 0611-2/2020/10

Datum: 13.7.2020

Na podlagi 43.b člena Zakona o sistemu plač v javnem sektorju (Uradni list RS, št. [108/09](http://www.uradni-list.si/1/objava.jsp?urlid=2009108&stevilka=4891)-UPB13, [13/10](http://www.uradni-list.si/1/objava.jsp?urlid=201013&stevilka=520), [59/10](http://www.uradni-list.si/1/objava.jsp?urlid=201059&stevilka=3273), [85/10](http://www.uradni-list.si/1/objava.jsp?urlid=201085&stevilka=4554), [94/10](http://www.uradni-list.si/1/objava.jsp?urlid=201094&stevilka=4935), [107/10](http://www.uradni-list.si/1/objava.jsp?urlid=2010107&stevilka=5583), [35/11](http://www.uradni-list.si/1/objava.jsp?urlid=201135&stevilka=1743), [110/11](http://www.uradni-list.si/1/objava.jsp?urlid=2011110&stevilka=4999), [40/12](http://www.uradni-list.si/1/objava.jsp?urlid=201240&stevilka=1700)-ZUJF, 46/13, 50/14, 82/15, 67/17 in 84/18; v nadaljevanju ZSPJS) izdaja inšpektorica za sistem javnih uslužbencev v postopku inšpekcijskega nadzora v Univerzitetnem kliničnem centru Ljubljana, Ginekološki kliniki, Zaloška cesta 2, 1000 Ljubljana, ki jo zastopa generalni direktor █, naslednji

**ZAPISNIK**

**o inšpekcijskem nadzoru**

Inšpektorica za sistem javnih uslužbencev mag. Saša Bole, inšpektorica višja svetnica (v nadaljevanju: inšpektorica), je v Univerzitetnem kliničnem centru Ljubljana, Ginekološki kliniki, opravila kontrolni inšpekcijski nadzor na podlagi določb ZSPJS.

Inšpekcijski nadzor je inšpektorica opravila dne 19.6.2020 na sedežu Inšpektorata za javni sektor, Tržaška 21, 1000 Ljubljana. Inšpektorica je sestavila Osnutek zapisnika o inšpekcijskem nadzoru, št. 0611-2/2020/7 in ga dne 2.7.2020 posredovala generalnemu direktorju Univerzitetnega kliničnega centra Ljubljana v izjasnitev s predlogom, da v roku 8 dni od prejema osnutka zapisnika posreduje morebitne pripombe k osnutku zapisnika. Generalni direktor █je Inšpektoratu za javni sektor v dopisu, št. 063-0011/2020/0004 z dne 10.7. 020, posredoval svoje pripombe. Pripombe na osnutek zapisnika so navedene v ustreznih vsebinskih točkah tega zapisnika.

# I. Razlog inšpekcijskega nadzora

Inšpektorat za javni sektor je v Načrt dela za leto 2020 uvrstil kontrolni inšpekcijski nadzor nad izplačevanjem dežurstva in delo preko polnega delovnega časa v Univerzitetnem kliničnem centru Ljubljana, Ginekološki kliniki.

# II. Ugotovitve inšpektorice

Odgovorna oseba Univerzitetnega kliničnega centra Ljubljana je generalni direktor █(poslovni direktor Ginekološke klinike je █).

Inšpektorica je v letu 2018 opravila inšpekcijski nadzor nad izplačili dežurstva in dela preko polnega delovnega časa javne uslužbenke █pri izplačilu plače za meseca marec in december 2017 in izdala Zapisnik o inšpekcijskem nadzoru, št. 0611-179/2018/11 z dne 16. 1. 2019. V inšpekcijskem nadzoru je inšpektorica ugotovila nepravilnosti, zato je generalnemu direktorju UKC Ljubljana odredila naslednje potrebne ukrepe za odpravo ugotovljenih nepravilnosti:

* da naj sprejme ukrepe, ki bodo zagotovili, da se različne oblike opravljanja storitev, ki dejansko ne pomenijo opravljanja dela preko polnega delovnega časa, v prihodnje ne bodo več obračunavale in plačevale kot delo preko polnega delovnega časa, ampak bo javnim uslužbencem obračunano in izplačano kot delo preko polnega delovnega časa le tisto delo, ki ga je skladno z zakonskimi podlagami možno opredeliti kot delo preko polnega delovnega časa in le na podlagi dejansko opravljenih ur dela preko polnega delovnega časa in v skladu z Uredbo o enotni metodologiji in obrazcih za obračun in izplačilo plač v javnem sektorju.

Inšpektorat za javni sektor je v Načrt dela za leto 2020 uvrstil kontrolni inšpekcijski nadzor nad izplačevanjem dežurstva in delo preko polnega delovnega časa v UKC Ljubljana, Ginekološki kliniki.

Inšpektorica je v tokratnem inšpekcijskem nadzoru opravila nadzor nad izplačilom dela preko preko polnega delovnega časa javni uslužbenki █pri obračunu plače za meseca maj in december 2019.

*1. Normativna ureditev*

V prvem odstavku 144. člena Zakona o delovnih razmerjih je določeno, da je delavec dolžan na zahtevo delodajalca opravljati delo preko polnega delovnega časa – nadurno delo:

– v primerih izjemoma povečanega obsega dela,

– če je potrebno nadaljevanje delovnega ali proizvodnega procesa, da bi se preprečila materialna škoda ali nevarnost za življenje in zdravje ljudi,

– če je nujno, da se odvrne okvara na delovnih sredstvih, ki bi povzročila prekinitev dela,

– če je potrebno, da se zagotovi varnost ljudi in premoženja ter varnost prometa,

– v drugih izjemnih, nujnih in nepredvidenih primerih, določenih z zakonom ali kolektivno pogodbo na ravni dejavnosti.

V drugem odstavku 144. člena Zakona o delovnih razmerjih je določeno, da mora delodajalec delavcu nadurno delo odrediti v pisni obliki praviloma pred začetkom dela, da če zaradi narave dela ali nujnosti opravljanja nadurnega dela ni možno odrediti nadurnega dela delavcu pisno pred začetkom dela, se lahko nadurno delo odredi tudi ustno in da se v tem primeru pisna odreditev vroči delavcu naknadno, vendar najkasneje do konca delovnega tedna po opravljenem nadurnem delu.

Zakon o delovnih razmerjih v 144. členu določa, da lahko nadurno delo traja največ 8 ur na teden, največ 20 ur na mesec in največ 170 ur na leto, da lahko s soglasjem delavca nadurno delo delavca traja tudi preko 170 ur na leto, vendar največ 230 ur na leto in da mora delodajalec v primeru vsakokratne odreditve nadurnega dela, ki presega 170 ur na leto, pridobiti soglasje delavca.

V prvem odstavku 23. člena ZSPJS so med »vrstami« dodatkov, ki pripadajo javnim uslužbencem (v 8. alineji) določeni »dodatki za delo v manj ugodnem delovnem času«. Dodatki za delo v manj ugodnem delovnem času so določeni v 32. členu Zakona o sistemu plač v javnem sektorju. Med temi dodatki je v 5. alineji prvega odstavka 32. člena zakona naveden dodatek za delo preko polnega delovnega časa (za katerega je v četrtem odstavku 32. člena zakona določeno, da pripada javnemu uslužbencu ali funkcionarju le za čas, ko dela v času, ki je manj ugoden).

V skladu s 43., 44. in 45. členom Kolektivne pogodbe za javni sektor pripada javnemu uslužbencu:

* dodatek za delo preko polnega delovnega časa, ki znaša 30% urne postavke osnovne plače javnega uslužbenca (dodatek se obračunava le za čas, ko javni uslužbenec dela preko polnega delovnega časa),
* dodatek za delo ponoči, ki znaša 40% urne postavke osnovne plače javnega uslužbenca (dodatek se obračunava le za čas, ko javni uslužbenec dela ponoči),
* dodatek za delo v nedeljo znaša 90% urne postavke osnovne plače javnega uslužbenca,
* dodatek za delo na dan, ki je z zakonom določen kot dela prost dan znaša 120% urne postavke osnovne plače javnega uslužbenca (dodatki se obračunavajo le za čas, ko javni uslužbenec dela v nedeljo in na dan, ki je z zakonom določen kot dela prost dan, dodatek za delo v nedeljo in dodatek za delo na dan, ki je z zakonom določen kot dela prost dan, se med seboj izključujeta).

*2. Ureditev v UKC Ljubljana*

V času inšpekcijskega nadzora se v UKC Ljubljana uporablja Pravilnik o delovnem času zaposlenih, PR UKCL 0046 e-verzija 1.0 z dne 28. 2. 2019 in Pravila o elektronskem evidentiranju delovnega časa zaposlenih v Univerzitetnem kliničnem centru Ljubljana, z dne 11. 2. 2013.

V Pravilih o elektronskem evidentiranju delovnega časa zaposlenih v Univerzitetnem kliničnem centru Ljubljana je v 2. členu določeno, da se elektronska identifikacijska kartica uporablja za zapis prihodov, odhodov, zasebnih prihodov in izhodov, službenih prihodov in izhodov ter prihodov in odhodov na delo v pripravljenosti. V 6. členu je določeno, da se na terminalih za registracijo delovnega časa evidentira zapis:

* prihodov in odhodov na delovno mesto,
* zasebnih izhodov in prihodov,
* službenih izhodov in prihodov
* ter prihodov in odhodov na delo v pripravljenosti

in da mora vsaka vrsta evidentiranja delovnega časa imeti svoj začetek in konec (redni prihod odhod ali službeni izhod in prihod ali zasebnih izhod in prihod ali prihod na delo v pripravljenosti in odhod iz dela v pripravljenosti).

Poslovni direktor Ginekološke klinike █je Inšpektoratu za javni sektor v dopisu, z dne 6.2.2020, pojasnil, da je delovni čas javne uslužbenke █40 ur na teden, da se ji kot redno delo upošteva prisotnost od 7.00 do 16.00 ure, da so ji bile pri plači za mesec maj 2019 izplačane raziskovalne ure za obdobje od januarja do aprila 2019 in da so obrazložitev glede načina izplačevanja podali že pri rednem inšpekcijskem nadzoru leta 2018 ter k dopisu za javno uslužbenko predložil:

* Pogodbo o zaposlitvi, št. 05-29585/1-15, z dne 1.7.2015,
* Aneks k pogodbi o zaposlitvi, št. 05-29585/sprem.uvrst.DM\_dogovor-nov.2019, z dne 28.10.2019,
* Aneks k pogodbi o zaposlitvi, št. 05-NAPR/29585-1.4.2019-1, z dne 27.3.2019,
* Aneks k pogodbi o zaposlitvi, št. 05-29585/sprem.uvrst.DM\_dogovor-jan.2019, z dne 30.1.2019,
* razporede dela za meseca maj in decembra 2019,
* evidence prisotnosti za meseca maj in december,
* pisne odredbe za nadurno delo za meseca maj in december 2019,
* poročila o opravljenem delu za meseca maj in december 2019,
* plačilne liste za obdobje od maja do decembra 2019.

*3. Javna uslužbenka █*

Javna uslužbenka █opravlja delo na delovnem mestu J017955 vodja II in je bila do oktobra 2019 uvrščena v 43., v mesecu novembru 2019 v 44. in zaradi napredovanja za 2 plačna razreda z dnem 1.12.2019 v 46. plačni razred.

* 1. *Nadzor nad izplačevanjem dela preko polnega delovnega časa*

Mesec maj 2019

Iz plačilne liste za mesec maj 2019 je razvidno:

(bruto urna postavka javne uslužbenke je 13,14259 EUR, dodatek za delovno dobo je █%)

|  |  |  |  |  |  |  |
| --- | --- | --- | --- | --- | --- | --- |
| **Vrsta** | **Naziv vrste plačila** | **Ure** | **Nor. ure** | **Mes./leto** | **Bruto** | **Neto** |
| A010 | Redno delo | 7,00 | 6,62 | 5/2019 | 87,00 |  |
| A010 | Redno delo | 3,50 | 3,31 | 5/2019 | 43,50 |  |
| A010 | Redno delo | 77,29 | 73,09 | 5/2019 | 960,59 |  |
| A010 | Redno delo | 19,40 | 18,35 | 5/2019 | 241,17 |  |
| A010 | Redno delo | 36,80 | 34,80 | 5/2019 | 457,36 |  |
| B010 | Državni praznik | 16,00 | 15,13 | 5/2019 | 209,35 |  |
| █ | █ | 8,01 | 7,57 | 5/2019 | 104,74 |  |
| B060 | Strokovno izobraževanje-izv | 16,00 | 15,13 | 5/2019 | 209,35 |  |
|  | Skupaj ure | 184,00 | 174,00 |  | 2.313,06 |  |
| E010 | Nadure-raziskovalne | 78,62 |  | 4/2019 | 1.397,81 |  |
| E010 | Nadure-samoplačniške stor | 21,43 |  | 4/2019 | 451,20 |  |
| E010 | Nadure-samoplačniške stor. | 15,40 |  | 5/2019 | 273,80 |  |
|  |  |  |  |  |  |  |

Iz obrazca »Odredba dela preko polnega delovnega časa/nadurnega dela« je razvidno, da je nosilec projekta █v sklopu programa P3-0326 javni uslužbenki (obrazec vsebuje:

»Navodilo: Vpisuj od prvega dne v mesecu

Vpisana vrednost naj predstavlja število opravljenih ur na projektu/programu«):

* za mesec januar 2019 odredil 21 nadur,
* za mesec februar 2019 odredil 21 nadur,
* za mesec marec 2019 odredil 21 nadur in
* za mesec april 2019 odredil 20 nadur.

Iz obrazca »Odredba dela preko polnega delovnega časa/nadurnega dela« je razvidno, da je nosilec projekta █v sklopu programa J3-8206 javni uslužbenki (obrazec vsebuje:

»Navodilo: Vpisuj od prvega dne v mesecu

Vpisana vrednost naj predstavlja število opravljenih ur na projektu/programu«):

* za mesec januar 2019 odredila 4 nadure,
* za mesec februar 2019 odredila 4 nadure,
* za mesec marec 2019 odredila 4 nadure in
* za mesec april 2019 odredila 4 nadure.

Poslovni direktor █je v predhodnem inšpekcijskem nadzoru pojasnil, da so javni uslužbenki odrejene nadure za delo v okviru raziskovalnega projekta vedno izplačane za daljše časovno obdobje, da UKC Ljubljana opravljeno delo na raziskovalnem projektu ne izplačuje redno vsak mesec kakor so odrejene oziroma opravljene, da je izplačilo vezano na to, kdaj vodja raziskovalnega programa ali projekta zaprosi oziroma poda predlog za izplačilo opravljenih ur, da je le to vezano tudi na zaključevanje faz raziskovalnega dela, da je to delo opravljeno izven rednega časa, da gre običajno za delo na domu v okviru raziskovalnega programa, katerega vodja je █in v okviru raziskovalnega projekta, katerega vodja je █, torej pri dveh različnih nosilcih in da so te ure predhodno odrejene ter da vrednost ene raziskovalne ure ni enaka vrednosti izplačane ene nadure, da se skupna vrednost raziskovalnih ur preračuna glede na plačni razred zaposlenih, tako da tudi število opravljenih raziskovalnih ur ne more biti enako seštevku nadur in da je vrednost raziskovalne ure za vsakega zaposlenega drugačna in da je določena v raziskovalnem projektu glede na mesto v raziskovalni skupini.

Javna uslužbenka je imela evidentirane prihode in odhode na delo in z dela.

Inšpektorica je preverila evidenco prisotnosti javne uslužbenke █za mesec maj 2019 in jo primerjala s poročilom o opravljenem delu javne uslužbenke za mesec maj 2019, pri čemer odstopanj ni ugotovila. Iz poročila o opravljenih urah za maj 2019 je razvidno, da je javna uslužbenka opravila 37,40 nadur.

Iz »Obračuna opravljenih storitev v SA UKC - nadure" javne uslužbenke █za mesec maj 2019 je razvidno, da je za opravljene storitve, ki jih je opravila dne 9., 22. in 28.5.2019, imela obračunane 15,4 nadure. Iz poročila o opravljenem delu pa je razvidno, da je navedene dneve opravila po 4,5 nadur (kar znaša skupaj 13,5 nadur).

V predhodnem inšpekcijskem nadzoru je poslovni direktor █pojasnil, da se javni uslužbenki opravljeno delo v zdravstveni administraciji v tržni dejavnosti plačuje v obliki nadur, in sicer na način, da se vrednost skupno opravljenega dela, ki izhaja iz cenika posamezne storitve preračuna v vrednost oziroma v število nadur in da se zato podatek o prisotnosti in »obračunanih« nadurah iz naslova izvajanja tržne dejavnosti ne moreta primerjati, saj da zaradi predpisov, za delo v tržni dejavnosti nezdravstveni delavci, z razliko od zdravstvenih delavcev, ne morejo imeti sklenjenih podjemnih pogodb.

V zvezi z izplačilom nadur za predhodni mesec (4/2019) pa je █v predhodnem inšpekcijskem nadzoru pojasnil, da javni uslužbenki █za vsako leto posebej odredi, da mesečno izvede obračun dela sodelavcev, ki sodelujejo v programu nadstandardne ambulante, da naredi obračun izven rednega delovnega časa (lahko delo na domu), da se obračun ur, ki jih opravi za obračun, izvede mesečno in vnese v obračun v Službi za obračun plač UKC Ljubljana.

Mesec december 2019

Iz plačilne liste za mesec december 2019 je razvidno:

(bruto urna postavka javne uslužbenke je 14,78356 EUR, dodatek za delovno dobo je █%)

|  |  |  |  |  |  |  |
| --- | --- | --- | --- | --- | --- | --- |
| **Vrsta** | **Naziv vrste plačila** | **Ure** | **Nor. ure** | **Mes./leto** | **Bruto** | **Neto** |
| A010 | Redno delo | 7,00 | 6,92 | 12/2019 | 102,30 |  |
| A010 | Redno delo | 137,00 | 135,44 | 12/2019 | 2.002,29 |  |
| B010 | Državni praznik | 16,00 | 15,82 | 12/2019 | 229,36 |  |
| █ | █ | 16,00 | 15,82 | 12/2019 | 229,36 |  |
|  | Skupaj ure | 184,00 | 174,00 |  | 2.563,31 |  |
| E010 | Nadure-samoplačniške stor | 22,43 |  | 11/2019 | 415,75 |  |
| E010 | Nadure-samoplačniške stor. | 9,00 |  | 12/2019 | 180,44 |  |

Javna uslužbenka je imela evidentirane prihode in odhode na delo in z dela.

Inšpektorica je preverila evidenco prisotnosti javne uslužbenke █za mesec december 2019 in jo primerjala s poročilom o opravljenem delu javne uslužbenke za mesec december 2019, pri čemer odstopanj ni ugotovila. Iz poročila o opravljenih urah za december 2019 je razvidno, da je javna uslužbenka opravila 26 nadur.

Iz »Obračuna opravljenih storitev v SA UKC - nadure" javne uslužbenke █za mesec december 2019 je razvidno, da je za opravljene storitve, ki jih je opravila dne 4., 17. in 18.12.2019, imela obračunane 9 nadur. Iz poročila o opravljenem delu pa je razvidno, da je v navedenih dnevih prav tako opravila skupno 9 nadur.

Javna uslužbenka je za opravljeno delo v zvezi izvedbo obračuna dela sodelavcev, ki sodelujejo v programu nadstandardne ambulante, za predhodni mesec (11/2019) imela izplačanih 22,43 nadur.

*4. Ugotovitve inšpektorice*

Inšpektorica ugotavlja, da generalni direktor UKC Ljubljana ni spoštoval odrejenih ukrepov inšpektorice in da Ginekološka klinika javni uslužbenki █še vedno nepravilno izplačuje delo preko polnega delovnega časa, saj ji ne izplačuje nadure glede na dejansko opravljeno delo, pač pa ji opravljene raziskovalne nadure preračuna glede na plačni razred javne uslužbenke in glede na mesto v raziskovalni skupini, opravljene nadure v nadstandardni ambulanti pa preračuna glede na cenik posameznih storitev. Javna uslužbenka na podlagi vsakoletne odredbe o izvedbi obračuna dela v nadstandardnih ambulantah za vse sodelavce, ki sodelujejo v programu nadstandardne ambulante, mesečno opravi obračun dela po podjemnih pogodbah za zdravnike in medicinske sestre, za kar prejme izplačilo v obliki nadur. Iz poročila o opravljenem delu za mesec maj 2019 je razvidno, da je javna uslužbenka opravila 37,40 nadur, izplačanih iz naslova samoplačniških storitev pa jih je imela 36,83. Iz poročila o opravljenem delu za mesec december 2019 pa, da jih je opravila 26, izplačanih pa je imela 31,43.

Navedeno ni v skladu s 45. členom Kolektivne pogodbe za javni sektor, ki določa, da se dodatek za delo preko polnega delovnega časa obračunava le za čas, ko javni uslužbenec **dela** preko polnega delovnega časa. UKC Ljubljana predmetnih nadur ne izplačuje glede na dejansko opravljeno delo, kar je tudi v nasprotju z Uredbo o enotni metodologiji in obrazcih za obračun in izplačilo plač v javnem sektorju (Uradni list RS, št. [14/09](http://www.uradni-list.si/1/objava.jsp?sop=2009-01-0487), [23/09](http://www.uradni-list.si/1/objava.jsp?sop=2009-01-0979), [48/09](http://www.uradni-list.si/1/objava.jsp?sop=2009-01-2423), [113/09](http://www.uradni-list.si/1/objava.jsp?sop=2009-01-5149), [25/10](http://www.uradni-list.si/1/objava.jsp?sop=2010-01-1096), [67/10](http://www.uradni-list.si/1/objava.jsp?sop=2010-01-3703), [105/10](http://www.uradni-list.si/1/objava.jsp?sop=2010-01-5472), [45/12](http://www.uradni-list.si/1/objava.jsp?sop=2012-01-1922), [24/13](http://www.uradni-list.si/1/objava.jsp?sop=2013-01-0868), [51/13](http://www.uradni-list.si/1/objava.jsp?sop=2013-01-1975), [12/14](http://www.uradni-list.si/1/objava.jsp?sop=2014-01-0354), [24/14](http://www.uradni-list.si/1/objava.jsp?sop=2014-01-0957), [52/14](http://www.uradni-list.si/1/objava.jsp?sop=2014-01-2339), [59/14](http://www.uradni-list.si/1/objava.jsp?sop=2014-01-2608), [24/15](http://www.uradni-list.si/1/objava.jsp?sop=2015-01-1063), [3/16](http://www.uradni-list.si/1/objava.jsp?sop=2016-01-0139), [70/16](http://www.uradni-list.si/1/objava.jsp?sop=2016-01-2985), [14/17](http://www.uradni-list.si/1/objava.jsp?sop=2017-01-0674) in [68/17](http://www.uradni-list.si/1/objava.jsp?sop=2017-01-3257)), v kateri je določena metodologija za obračun in izplačilo dela preko polnega delovnega časa:

|  |  |  |  |
| --- | --- | --- | --- |
| šifra | vrsta izplačila | tip izplačila | način izračuna |
| E010 | delo prek polnega delovnega časa | bruto plača – delo prek polnega delovnega časa | število ur x bruto urna postavka za (osnovno plačo za obračun + C010 + C020 + C040 + (C050 ali C051 ali C052) + C150) / Z050 + C120 |

Generalni direktor █je Inšpektoratu za javni sektor v pripombah na osnutek zapisnika (dopis, št. 063-0011/2020/0004 z dne 10.7.2020) pojasnil, da se opravljene nadure v nadstandardni ambulanti v UKC Ljubljana ne preračunavajo več glede na cenik posameznih storitev, temveč se izplačujejo nadure, v kolikor so pri tem delu dejansko nastale in da se nadure po navedenem načinu izplačujejo od izplačila plače za mesec marec 2020 dalje.

# IV. Odrejeni ukrepi inšpektorice

Inšpektorica ugotavlja, da je generalni direktor Univerzitetnega kliničnega centa Ljubljana ugotovljene nepravilnosti sam odpravil, zato ne bo odredila nobenih ukrepov.

**Pouk o pravnem sredstvu:**

Generalni direktor UKC Ljubljana lahko poda ugovor zoper ta zapisnik v roku osmih dni po vročitvi zapisnika. Pisni ugovor se lahko vloži neposredno pri Inšpektoratu za javni sektor, Tržaška 21, 1000 Ljubljana ali pošlje priporočeno po pošti, lahko pa se poda tudi ustno na zapisnik.

Na podlagi 23. člena Zakona o upravnih taksah (Uradni list RS, št. 106/10-uradno prečiščeno besedilo in 32/16) za ugovor zoper ta zapisnik ni potrebno plačati upravne takse.

mag. Saša Bole

inšpektorica višja svetnica

Vročiti:

* Univerzitetni klinični center Ljubljana, generalni direktor █, Zaloška 2, 1000 Ljubljana, po ZUP-u,
* Ministrstvo za javno upravo, Kabinet ministra, Tržaška 21, 1000 Ljubljana, po e-pošti na naslov: [gp.mju@gov.si](mailto:gp.mju@gov.si),
* Ministrstvo za zdravje, Štefanova 5, 1000 Ljubljana, [gp.mz@gov.si](mailto:gp.mz@gov.si), po e-pošti.